{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Obrazac prethodne procjene za Zakon o izmjenama i dopunama Zakona o građevinskoj inspekciji "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatske udruge paraplegičara i tetraplegičara","OBRAZAC PRETHODNE PROCJENE","Navedenim zakonom niti predloženim izmjenama nisu predviđene mjere protiv odgovornih osoba pri provedbi građevinske inspekcije u slučaju kada inspekcija svjesno ili nesvjesno propusti utvrditi nepoštivanja Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/2013) te smatramo da bi takva odredba bitno utjecala na sprječavanje stvaranja novih prepreka.","Nije prihvaćen","Sve nove zgrade i građevine (npr. prometnice) moraju se graditi u skladu s građevinskom dozvolom/glavnim projektom. Ukoliko bilo koja udruga ili osoba smanjene pokretljivosti ima saznanja o građenju protivno dozvoli ili propustu inspektora u nadzoru u svezi elemenata pristupačnosti, ima mogućnost podnijeti prijavu, koja se u tim slučajevima smatra prioritetnom za postupanje.\nMeđutim, građevinska inspekcija nije nadležna nadzirati i poduzimati mjere u većini slučajeva na koje se osobe smanjene pokretljivosti pritužuju: pristupima postojećim, posebno starijim javnim zgradama, izgrađenim u kulturno zaštićenim gradskim cjelinama (banke, pošte, bolnice, kazališta, i sl.). Naime, navedeni Pravilnik obvezuje vlasnike tih zgrada na uklanjanje arhitektonskih barijera samo u slučajevima veće rekonstrukcije, i to uz suglasnost Ministarstva kulture.\nUkoliko se problemi odnose na prepreke na javno-prometnim površinama, nadležna ih je rješavati i nadzirati jedinica lokalne samouprave odnosno Grad Zagreb putem komunalnih redara."]
[2,"Grga K","OBRAZAC PRETHODNE PROCJENE,\n2.ANALIZA POSTOJEĆEG STANJA","Osim neučinkovitosti građevinske inspekcije nakon terenskog očevida još je veći problem što inspekcija ne izlazi na poziv i prijave građana i institucija. Naime, na kontakt/prijavu građani uglavnom ne dobivaju nikakav odgovor (što je teža povreda dužnosti koja se ne sankcionira od nadležnog ministarstva), a i ako dobiju odgovor, isti u pravilu glasi, da će se o prijavi razmotriti pri planiranju terenskih očevida za sljedeću godinu (o tom planu se ne dobiva obavijest te ni nakon ponovljenih prijava nema odgovora).","Nije prihvaćen","Građevinska inspekcija pokreće i vodi inspekcijski postupak po službenoj dužnosti, a ne po zahtjevu fizičkih ili pravnih osoba. To konkretno znači da  podnošenjem prijave nije pokrenut upravni inspekcijski postupak, nego je inspekcija dobila saznanje o mogućoj povredi propisa. Obveza pisane obavijesti poznatim prijaviteljima nastaje kada se utvrde sve činjenice.o ne/zakonitosti građenja.\nPlaniranje nadzora je važno kako bi se zaštitio javni interes, pa se prije svega obavljaju nadzori na lokacijama na kojima nije dozvoljeno građenje ili prijave /saznanja upućuju na znatnu devastaciju zaštićenog prostora. Godišnji plan rada inspekcije, uključujući kriterije za postupanje objavljuje se na internetskim stranicama Ministarstva."]